CELEX: C2005/115/59
Language: sl
Date: 2005-05-14 00:00:00
Title: Zadeva T-114/05: Tožba Joerg Peter Block in drugi proti Komisiji Evropskih skupnosti, vložena dne 28. februarja 2005

14.5.2005   
            
            
               SL
            
            
               Uradni list Evropske unije
            
            
               C 115/33
            
         Tožba Joerg Peter Block in drugi proti Komisiji Evropskih skupnosti, vložena dne 28. februarja 2005
   (Zadeva T-114/05)
   (2005/C 115/59)
   Jezik postopka: francoščina
   Joerg Peter Block, stanujoč v Sterrebeeku (Belgija) in 12 drugih je dne 28. februarja 2005 vložilo tožbo proti Komisiji Evropskih skupnosti na Sodišču prve stopnje Evropskih skupnosti. Zastopnika tožečih strank sta Stéphane Rodrigues in Alice Jaume, avocats, z naslovom za vročanje v Luxembourgu.
   Tožeče stranke Sodišču prve stopnje predlagajo, naj:
   
               —
            
            
               razglasi za nične odločbe OPI, s katerimi je zavrnil pritožbe tožečih strank, sprejete skupaj z odločbami OPI z dne 1. maja 2004 o spremembi naziva tožečih strank, glede na primere, v naziv A*8 ali v naziv B*8,
            
         
               —
            
            
               razglasi za nične plačilne liste tožečih strank, ki so uporabili odločbo OPI o spremembi nazivov tožečih strank, glede na primer, v naziv A*8 ali v naziv B*8, od 1. maja 2004,
            
         
               —
            
            
               navede OPI učinke, ki jih prinaša razglasitev ničnosti izpodbijanih odločb in predvsem rekvalifikacija nazivov tožečih strank, glede na primer, v naziv A*9 ali v naziv B*9, in to z učinkom za nazaj od 1. maja 2004,
            
         
               —
            
            
               podredno, naloži Komisiji da prizna, da tožeče stranke lahko napredujejo, glede na primer, v naziv A*10 ali v naziv B*10, ob njihovem naslednjem napredovanju,
            
         
               —
            
            
               naloži Komisiji povrnitev škode, ki so jo tožeče stranke utrpele zaradi dejstva, da niso bile razporejene, glede na primer, v naziv A*9 ali v naziv B*9 od 1. maja 2004,
            
         
               —
            
            
               toženi stranki naloži plačilo vseh stroškov.
            
         Tožbeni razlogi in bistvene trditve
   Tožeče stranke so uradniki Komisije imenovani v naziv A7 in B2 pred veljavnostjo spremembe Kadrovskih predpisov dne 1. maja 2004. Nasprotujejo njihovi razporeditvi v nazive A*8 in B*8 z uporabo člena 2 priloge XIII Kadrovskih predpisov.
   V podporo svoji tožbi tožeče stranke navajajo, da naj bi po njihovem mnenju bila uporaba te zadnje določbe nezakonita, naj bi kršila člen 6 Kadrovskih predpisov, načela enakosti med staro in novo karierno strukturo in enakosti obravnavanja, kot tudi zaupanja v pravo in pridobljenih pravic tožečih strank. Tožeče stranke navajajo tudi zlorabo pooblastil.